ग्रेटर नोएडा: फैक्ट्री में लगी आग, दमकल कर्मियों ने कड़ी मशक्कत के बाद काबू पाया
सीएफओ अरुण कुमार ने बताया, "एक कूलर पैड बनाने की फैक्ट्री में देर रात आग लगने की सूचना मिली। मौके पर हमने 4 दमकल की गाड़ियां भेजी। आग पर काबू पा लिया गया है। अभी आग लगने का कारण नहीं पता चला है।"
ग्रेटर नोएडा: ग्रेटर नोएडा के बादलपुर थाना क्षेत्र के अंतर्गत एक फैक्ट्री में भीषण आग (Greater Noida Factory Fire) लग गई है। फैक्ट्री में लगी आग से करीब आधा दर्जन से अधिक कर्मचारी घायल हो गए हैं। घायलों को एंबुलेंस से नजदीकी अस्पताल में एडमिट कराया गया है। सीएफओ अरुण कुमार ने बताया, "एक कूलर पैड बनाने की फैक्ट्री में देर रात आग लगने की सूचना मिली। मौके पर हमने 4 दमकल की गाड़ियां भेजी। आग पर काबू पा लिया गया है। अभी आग लगने का कारण नहीं पता चला है।"बताया जा रहा है कि फैक्ट्री में कूलर की घास बनाने का काम होता है। जानकारी के मुताबिक, आधा दर्जन से अधिक कर्मचारी आग की चपेट में आ गए हैं। घायलों को एंबुलेंस से नजदीकी अस्पताल में एडमिट कराया गया है। 3 महिलाएं गंभीर रूप से घायल हो गई हैं। वहीं 10 महिलाओं ने दूसरी मंजिल से कूदकर अपनी जान बचाई है।